Un câine gelos pe un vițel. A început să ofteze de supărare, iar filmarea a devenit virală în rândul internauților din lumea întreagă. Stăpânul patrupedului este cel care a postat videoclipul pe rețelele de socializare.
Un câine are un comportament gelos față de un vițel. Oftează de tristețe într-un clip care a fost apreciat în număr mare de urmăritori de pretutindeni. Oamenii au reacționat imediat ce au văzut reacția animalului.
Stăpânul lui Bandit, un patruped adult, l-a filmat pe animal pe locul pasagerului din camionetă în timp ce pe bancheta din spate se află un vițel. Bărbatul mângâie vițelul, gest care nu pare să fie deloc pe placul câinelui.
Acesta începe să ofteze și îl tratează pe om cu spatele. Nu se întoarce deloc cu fața la el în timp ce acesta îi vorbește și îi explică că vor lua acasă puiul. Patrupedul pare extrem de supărat de această situație, fiind dezamăgit.
Cel mai probabil a simțit că afecțiunea stăpânului se îndreaptă spre vițel și acest lucru l-a deranjat. Reacția sa a devenit instant virală, clipul primind numeroase comentarii de la oameni din toate colțurile lumii.
„Bandit nu este de acord cu puiul de vacă”, este descrierea care apare în dreptul videoclipului postat pe rețelele de socializare. Acesta a adunat până la ora actuală mai bine de 4,4 milioane de vizualizări.
„Uită-te la el cum oftează și bodogănește ca un om”, „Îl tratează cu spatele”, „Îi dă tratamentul tăcerii” sau „Bine îți face Bandit! Dragostea nu se împarte la doi”, sunt câteva dintre mesajele de pe Tik Tok.
„Bandit spune că nu i-au cerut acordul pentru a lua vițelul”, „Pare că plânge cu lacrimi adevărate, cum îndrăznești să iei un pui de vacă”, „Bandit este bine acum, cum se simte?”, au mai scris alte persoane.
„Persoanele care iubesc animalele sunt cele mai bune din lume”, a transmis un internaut din România, legat de filmarea cu câinele care pare să fie gelos pe vițelul adoptat de stăpânul său. Clipul are peste 32.000 de comentarii.